CELEX: C2005/115/61
Language: et
Date: 2005-05-14 00:00:00
Title: Kohtuasi T-116/05: Dorian Lacombe'i 28. veebruari 2005. aasta hagi Euroopa Liidu Nõukogu vastu

14.5.2005   
            
            
               ET
            
            
               Euroopa Liidu Teataja
            
            
               C 115/34
            
         Dorian Lacombe'i 28. veebruari 2005. aasta hagi Euroopa Liidu Nõukogu vastu
   (Kohtuasi T-116/05)
   (2005/C 115/61)
   Kohtumenetluse keel: prantsuse
   Dorian Lacombe, elukoht Evry (Prantsusmaa), esitas 28. veebruaril 2005 Euroopa Ühenduste Esimese Astme Kohtule hagi Euroopa Liidu Nõukogu vastu. Hageja esindajad on advokaadid Sébastien Orlandi, Xavier Martin, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               1.
            
            
               mõista nõukogult hageja kasuks välja hüvitis vastavalt lisakohustuste kogumahule, mida täideti teate alusel, milles sisalduvale loale on allakirjutanud vahetu ülemus ning nõukogu peasekretär, arvestades maha juba makstud hüvitise;
            
         
               2.
            
            
               mõista nõukogult hageja sotsiaalkindlustusskeemi välja kehtivast seadusest tulenevad tööandja maksed;
            
         
               3.
            
            
               mõista nõukogult hageja kasuks välja töötu abiraha, millele hagejal oleks tekkinud õigus, kui tööandja maksed oleks sotsiaalkindlustusskeemi tasutud õigeaegselt;
            
         
               4.
            
            
               mõista kostjalt hageja kasuks välja kahe punkti võrra tõstetud EKP baasintressimäära alusel arvutatud viivised kõigilt summadelt, mida oleks tulnud maksta pooltevahelise koosseisuvälise teenistuja lepingu täitmisel.
            
         Õiguslikud alused ja peamised argumendid
   Hageja oli nõukogu koosseisuväline teenistuja 1. detsembrist 200231. juulini 2003. Ta väidab, et nõukogu vähendas põhjendusi andmata 73-lt päevalt 59,5-le päevale hüvitust, millele tal oli õigus laupäevadel, pühapäevadel, puhkepäevadel ja neil päevadel, mil kontorid olid suletud, tehtud ületundide eest. Väite toetuseks viitab hageja Euroopa ühenduste muude teenistujate teenistustingimuste artikli 57, personalieeskirjade artikli 56, personaliteatise nr 88/93, samuti põhjendamiskohustuse rikkumisele.
   Hageja väidab seejärel, et Euroopa ühenduste muude teenistujate teenistustingimuste artiklit 70 rikkudes ei tasunud nõukogu makseid hageja sotsiaalkindlustuskassasse Caisse de Sécurité Sociale. Hageja nõuab sellest tekkinud kahju hüvitamist.